recursal/SuperWikiNEXT-32B huggingface dataset:
**ชาวแมนดาลอร์** (อังกฤษ: Mandalorians) เป็นกลุ่มของตัวละครในเรื่องแต่งชุด*สตาร์ วอร์ส* โดยตามท้องเรื่องเป็นกลุ่มตัวละครที่มีวัฒนธรรมร่วมกัน นิยมสวมใส่ชุดเกราะที่มีลักษณะคล้ายกัน ตัวละครในกลุ่มชาวแมนดาลอร์ที่สำคัญ ได้แก่ โบบา เฟทท์ จากภาพยนตร์ในชุดไตรภาคดั้งเดิม, แจงโก เฟทท์ จากภาพยนตร์ในชุดไตรภาคต้น, และ ดิน จาริน จากซีรีส์*เดอะแมนดาลอเรียน* เป็นต้น

ตัวละครกลุ่มนี้ถูกคิดขึ้นครั้งแรกเป็นกลุ่มทหารกองกำลังพิเศษสวมชุดเกราะสีขาวที่ทีมงานตั้งใจจะให้มีบทบาทในภาพยนตร์ *สตาร์ วอร์ส 2* ต่อมาแนวคิดนี้ถูกปรับเปลี่ยนจนกลายเป็นตัวละครนักล่าเงินรางวัลคนเดียว นั่นคือ โบบา เฟทท์ ในฉบับภาพยนตร์ไม่มีการกล่าวถึงที่มาที่ไปของตัวละครนี้อย่างชัดเจนว่าเป็นชาวแมนดาลอร์ แต่เนื่องจากตัวละครนี้ได้รับความนิยมอย่างสูง จึงเกิดเป็นเรื่องราวปูมหลังขยายต่อยอดไปมากมาย กลายเป็นเรื่องราวเกี่ยวกับชาวแมนดาลอร์ ซึ่งมีบทบาทหลากหลายในสื่อต่างๆ ของสตาร์ วอร์ส ไม่ว่าจะเป็นนวนิยาย หนังสือการ์ตูน ภาพยนตร์ชุดทางโทรทัศน์ และวิดีโอเกม เป็นต้น

เรื่องราวภูมิหลังของชาวแมนดาลอร์ถูกต่อเติมไปอย่างมากในเรื่องแต่งเสริมของ*สตาร์ วอร์ส* และภาพยนตร์ชุดทางโทรทัศน์ ที่สำคัญ ได้แก่ *เดอะโคลนวอร์ส*, *เรเบลส์*, และ *เดอะแมนดาลอเรียน* ตามเนื้อเรื่องนั้น ชาวแมนดาลอร์ไม่ได้เป็นเผ่าพันธุ์หรือสายพันธุ์มนุษย์ต่างดาวสายพันธุ์ใดสายพันธุ์หนึ่ง แต่เป็นกลุ่มชาติพันธุ์ที่ส่วนใหญ่เป็นเผ่าพันธุ์มนุษย์จากดาวเคราะห์แมนดาลอร์ และมีความเชื่อในวิถีนักรบอย่างเดียวกัน

ต้นกำเนิดและการพัฒนา
--------------------

ในช่วงของการออกแบบงานสร้างสำหรับภาพยนตร์ *จักรวรรดิเอมไพร์โต้กลับ* (พ.ศ. 2523) ราล์ฟ แมคควอรี และ โจ จอห์นสตัน ได้ออกแบบชุดเกราะสำหรับทหารระดับสุดยอดคอมมานโดจากระบบดาวแมนดาลอร์เอาไว้ ชุดเกราะนี้มีสีขาว มีอาวุธมากมายสำหรับต่อสู้กับเจได ในตอนแรกทีมงานตั้งใจจะให้ทหารนี้มีชื่อว่า "ซูเปอร์ทรูปเปอร์" และมีหน้าตาเหมือนๆ กัน ต่อมากลุ่มทหารนี้จึงค่อยๆ ถูกดัดแปลงบทบาทใหม่ กลายเป็นตัวละครนักล่าเงินรางวัลเพียงคนเดียว นั่นคือโบบา เฟทท์ ชุดเกราะก็ถูกออกแบบใหม่ แต่ยังมีองค์ประกอบที่มาจากต้นฉบับเดิม เช่น ยิงเลเซอร์จากข้อมือได้ มีจรวดลูกดอก และมีเจ็ตแพ็ค - จรวดสะพายหลังที่ทำให้บินได้
แผนที่แสดงแคว้น 4 แคว้นที่ถูกรัสเซียผนวกในสีส้ม ส่วนเส้นสีแดงคือพื้นที่ที่รัสเซียควบคุมจริง
วันที่ 30 กันยายน 2565 รัฐบาลรัสเซียลงนามสนธิสัญญารับเข้าเป็นสมาชิก (accession treaty) กับข้าราชการที่รัสเซียแต่งตั้ง เป็นการผนวกแคว้น 4 แคว้นของยูเครนซึ่งรัสเซียยึดครองได้บางส่วน ประกอบด้วยแคว้นดอแนตสก์ แคร์ซอน ลูฮันสก์ และซาปอริฌเฌีย เป็นส่วนหนึ่งของรัสเซีย โดยพื้นที่ 4 แคว้นนี้คิดเป็นประมาณ 15% ของดินแดนยูเครนทั้งหมด ทั้งนี้แคว้นทั้งสี่ยังคงมีการสู้รบ และประชากรส่วนใหญ่หนีออกจากพื้นที่ตั้งแต่รัสเซียเริ่มรุกรานยูเครนในปี 2565 มีพิธีผนวกดินแดนอย่างเป็นทางการในกรุงมอสโกโดยมีหัวหน้าจากทั้ง 4 แคว้นกับวลาดีมีร์ ปูติน ประธานาธิบดีรัสเซีย เข้าร่วม ขณะที่ยูเครน สหภาพยุโรป และสหประชาชาติล้วนแถลงว่าพิธีการผนวกดินแดนนี้ไม่มีคุณค่าทางกฎหมาย การผนวกดินแดนดังกล่าวเป็นการสร้างสะพานบกระหว่างแผ่นดินใหญ่รัสเซียกับไครเมียซึ่งรัสเซียผนวกไปตั้งแต่ปี 2557 นอกจากนี้เหตุดังกล่าวยังนับว่าเป็นการผนวกดินแดนใหญ่สุดของยุโรปนับตั้งแต่สงครามโลกครั้งที่สอง

การผนวกดินแดนดังกล่าวเกิดขึ้นหลังมีการจัดการลงประชามติโดยทางการที่รัสเซียหนุนหลังในแคว้น 4 แคว้นนี้ ซึ่งถูกสหประชาชาติประณาม ประชาคมนานาชาติไม่รับรองการผนวกดินแดนนี้ ไม่กี่ชั่วโมงหลังมีการประกาศ วอลอดือมือร์ แซแลนสกึย ประธานาธิบดียูเครน ประกาศว่ายูเครนจะเริ่มกระบวนการขอเข้าร่วมเนโทโดยใช้ช่องทางเร่งด่วน

อ้างอิง
-------

1. ↑  Walker, Shaun (23 September 2022). "'Referendums' on joining Russia under way in occupied Ukraine". *the Guardian*. เก็บจากแหล่งเดิมเมื่อ 30 September 2022. สืบค้นเมื่อ 24 September 2022.
2. ↑  Trevelyan, Mark; Trevelyan, Mark (2022-09-30). "Putin declares annexation of Ukrainian lands in Kremlin ceremony". *Reuters* (ภาษาอังกฤษ). เก็บจากแหล่งเดิมเมื่อ 30 September 2022. สืบค้นเมื่อ 2022-09-30.
3. ↑  Chernova, Ann M. Simmons and Yuliya (2022-09-30). "Russia Announces Annexation of Four Regions of Ukraine". *Wall Street Journal* (ภาษาอังกฤษแบบอเมริกัน). ISSN 0099-9660. เก็บจากแหล่งเดิมเมื่อ 30 September 2022. สืบค้นเมื่อ 2022-09-30.
4. ↑  Dickson, Janice (30 September 2022). "Putin signs documents to illegally annex four Ukrainian regions, in drastic escalation of Russia's war". *The Globe and Mail*. เก็บจากแหล่งเดิมเมื่อ 1 October 2022. สืบค้นเมื่อ 1 October 2022.
5. ↑  Balmforth, Tom (30 September 2022). "Ukraine applies for NATO membership, rules out Putin talks". *Reuters*.
**ขุนอนุสรสิทธิกรรม (ทองดี วัชโรทยาน)** อดีตสมาชิกสภาผู้แทนราษฎรจังหวัดเพชรบูรณ์ 2 สมัย

ประวัติ
-------

ขุนอนุสรสิทธิกรรม (ทองดี วัชโรทยาน) เป็นบุตรของพระธานินทร์ตักกิจ (ทองอิน วัชโรทยาน) อดีตนายอำเภอสรรคบุรีลำดับที่ 4 ท่านเคยได้รับราชการเป็นนายอำเภอมโนรมย์ จังหวัดชัยนาท

ขุนอนุสรสิทธิกรรม สมรสกับจิตต์เยี่ยม วัชโรทยาน (สกุลเดิม:วัฒนศัพท์) มีบุตร 2 คนคือพันเอกขุนทยานราญรอน (ทองคำ วัชโรทยาน) อดีตผู้ว่าราชการจังหวัดนครสวรรค์ และอดีตเลขานุการรัฐมนตรีว่าการกระทรวงมหาดไทย และศาสตราจารย์ ดร. สรสิทธิ์ วัชโรทยาน อาจารคณะเกษตรศาสตร์ มหาวิทยาลัยเกษตรศาสตร์

งานการเมือง
-----------

ขุนอนุสรสิทธิกรรม (ทองดี วัชโรทยาน) ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งเรื่อยมา รวม 2 สมัย

### สมาชิกสภาผู้แทนราษฎร

ขุนอนุสรสิทธิกรรม (ทองดี วัชโรทยาน) ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดเพชรบูรณ์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดเพชรบูรณ์

อ้างอิง
-------

1. ↑  "บทที่ ๖ บุคคลสำคัญของจังหวัดชัยนาท" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-06. สืบค้นเมื่อ 2014-10-12.
2. ↑  "ศาสตราจารย์ ดร. สรสิทธิ์ วัชโรทยาน". คลังข้อมูลเก่าเก็บจากแหล่งเดิมเมื่อ 2016-04-27. สืบค้นเมื่อ 2014-10-12.
3. ↑  สมาชิกสภาผู้แทนราษฎร ชุดที่ 3 พ.ศ. 2480 เลือกตั้งทั่วไป ครั้งที่ 2
**เจ็ตต์ ไคลน์** (อังกฤษ: Jett Klyne; เกิด 15 มิถุนายน ค.ศ. 2009) เป็นนักแสดงเด็กชาวแคนาดา รับบทเป็น ทอมมี แมกซิมอฟฟ์ ในเรื่อง *วันด้าวิสชั่น* และ *จอมเวทย์มหากาฬ ในมัลติเวิร์สมหาภัย*

เขาเกิดที่เมืองเพนทิกตัน รัฐบริติชโคลัมเบีย เขาเริ่มต้นอาชีพนักแสดงในวัยเด็กโดบรับบท Gerber Baby ในโฆษณาทางโทรทัศน์

ในปี ค.ศ. 2016 เขาปรากฏตัวในภาพยนตร์สยองขวัญเรื่อง *The Boy*

ในปี ค.ศ. 2018 เขาปรากฏตัวในภาพยนตร์นิยายวิทยาศาสตร์เรื่อง *The Humanity Bureau* โดยแสดงเป็น นิโคลัส เคจ ในวัยเด็ก; แม่ของเขาซึ่งเป็นนักแสดงหญิงชื่อ เดสทรี ไคลน์ ก็เป็นนักแสดงสมทบในภาพยนตร์เรื่องนี้เช่นกัน และพอล ไคลน์ พ่อของเขาก็มีส่วนร่วมเป็นเบื้องหลังด้วยการแสดงสตันทืคู่ของ Hugh Dillon

ในปี ค.ศ. 2023 เขาได้แสดงในภาพยนตร์ดราม่าเรื่อง *The Boy in the Woods*

อ้างอิง
-------

1. 1 2  Liam Mathews, "Where You've Seen WandaVision's Tommy Before". *Looper*, February 5, 2021.
2. ↑  James Miller, "Meet Penticton's child star, Jett Klyne". *Penticton Herald*, June 21, 2016.
3. ↑  Jenna Benchetrit, "Canada's youngest stars — from Marvel heroes to indie darlings — are a tough act to follow". CBC News, April 9, 2022.
4. ↑  "Okanagan family stars alongside Nicolas Cage in sci-fi thriller". CBC News British Columbia, April 8, 2018.
5. ↑  Angelica Babiera, "Lumanity, JoBro drama The Boy in the Woods launches at AFM". *Playback*, November 2, 2022.

แหล่งข้อมูลอื่น
---------------

* เจ็ตต์ ไคลน์ ที่อินเทอร์เน็ตมูวีเดตาเบส
Allowing imagination when reading or viewing a fictional story
แซมมวล เทย์เลอร์ คอเลริดจ์ (*Samuel Taylor Coleridge*) เป็นนักปรัชญาและนักเขียนผู้ที่มีอิทธิพลสำคัญในแวดวงวรรณกรรมอังกฤษ และเป็นผู้ที่บัญญัติวลีนี้ขึ้นมาพร้อมกับความหมายและวิธีใช้โดยละเอียด
**การระงับความไม่เชื่อ** (อังกฤษ: Suspension of disbelief) เป็นการหลีกเลี่ยงความคิดเชิงวิพากษ์และความสมเหตุสมผลในการทำความเข้าใจสิ่งที่ไม่เป็นจริงหรือเป็นไปไม่ได้ในความเป็นจริง เช่น การเลือกที่จะเชื่อถือเหตุการณ์บางอย่างในจินตนิยายที่ขาดความสมเหตุสมผล เพื่อที่จะได้เข้าถึงและคล้อยตามไปกับกรรมวิธีการเล่าเรื่องของบทละครนั้น ๆ จุดกำเนิดของแนวคิดนี้มีพื้นเพมาจากบทละครของชาวกรีกและชาวโรมัน กล่าวคือผู้ชมจะต้องมองข้ามความไม่สมเหตุสมผลของเนื้อหาในบันเทิงคดีเรื่องนั้น ๆ เพื่อที่จะได้เคลิบเคลิ้ม (catharsis) ไปกับประสบการณ์อันเป็นบทบาทและผลจากการกระทำของตัวละครนั้น ๆ เอง ผู้ที่บัญญัติและเรียบเรียงวลีนี้ขึ้นมาคือ แซมมวล เทย์เลอร์ คอเลริดจ์ (Samuel Taylor Coleridge) นักกวีและนักปรัชญาชาวอังกฤษ โดยได้ระบุคำนี้ไว้ในงานอัตชีวประวัติ (*Biographia Literaria*) ของเขาเมื่อปี ค.ศ. 1817 ว่า "ความเต็มใจที่จะระงับความไม่เชื่อไว้ชั่วขณะหนึ่ง เป็นการแสดงให้เห็นถึงศรัทธาในความเป็นบทกวีอย่างสุดซึ้ง"

ดูเพิ่ม
-------

* การแยกส่วนชีวิต (จิตวิทยา)
* การระงับการตัดสิน
* กำแพงที่สี่
* ความประหลาดใจ
* ความเป็นกลางทางสุนทรียภาพ
* ความรู้สึกถอยห่าง
* ความสมจริงสมจัง
* ความสมจริง (บันเทิงคดี)
* เคย์เฟบ
* เดวส์เอกส์มาคีนา
* ปฎิทรรศน์เชิงวรรณกรรม
* ปรากฎการณ์ละครน้ำเน่า
* สมมติฐานเชิงจักรวาลของทอมมี่ เวสต์ฟาลล์

อ้างอิง
-------

1. ↑  "suspend disbelief (phrase)". *Oxford Dictionaries* (Online ed.). Oxford University Press. 2018. OCLC 656668849. คลังข้อมูลเก่าเก็บจากแหล่งเดิมเมื่อ 29 July 2018. สืบค้นเมื่อ 29 July 2018.
2. ↑  Safire, William (2007-10-07). "William Safire - On Language". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2019-10-28.
3. ↑  "Suspension of disbelief". *Oxford Reference*. Oxford University Press. สืบค้นเมื่อ 30 October 2023.

แหล่งข้อมูลอื่น
---------------

* Coleridge's *Biographia Literaria*, Chapter XIV, containing the term
นักวิชาการในห้องสมุดอับบาซียะฮ์ มะกอมาตของอัลฮะรีรี ภาพประกอบโดย ยะห์ยา อิบน์ มะห์มูด อัลวาซิฏี, แบกแดด ค.ศ. 1237
ในศาสนาอิสลาม ***อุละมาอ์*** (/ˈuːləˌmɑː/; อาหรับ: علماء, อักษรโรมัน: *ʿulamāʾ*, แปลตรงตัว 'ผู้มีความรู้มาก'; ภาษา อาหรับ: عالِم, อักษรโรมัน: ***ʿālim*** เอกพจน์; เพศหญิงเอกพจน์ ***alimah***; พหูพจน์ ***aalimath***) คือ นักวิชาการด้านความเชื่อ และกฎหมายอิสลาม พวกเขาถือเป็นผู้พิทักษ์, นักเผยแพร่ และผู้อธิบายความรู้ทางศาสนาในศาสนาอิสลาม

"อุละมาอ์" อาจหมายความอย่างกว้างๆ ถึงชนชั้นที่มีการศึกษาของนักวิชาการศาสนาดังกล่าว รวมถึง นักเทววิทยา, มุฟตี, กอฎี, อาจารย์สอนศาสนา และเจ้าหน้าที่ศาสนาชั้นสูง อีกทางหนึ่ง "อุละมาอ์" อาจหมายถึงผู้ดำรงตำแหน่งทางราชการในรัฐอิสลาม

ตามรายงานที่สืบทอดกันอย่างยาวนาน อุละมาอ์ได้รับการศึกษาในสถาบันทางศาสนา (*มัดเราะซะฮ์*) อัลกุรอาน และ ซุนนะฮ์ (หะดีษที่ถูกต้อง) เป็นแหล่งที่มาของของชะรีอะฮ์

อ้างอิง
-------

1. ↑  Brown, Jonathan A.C. (2014). *Misquoting Muhammad: The Challenge and Choices of Interpreting the Prophet's Legacy*. Oneworld Publications. p. 3. ISBN 978-1-78074-420-9. The ulama (literally, the learned ones);
2. 1 2  Cl. Gilliot; R.C. Repp; K.A. Nizami; M.B. Hooker; Chang-Kuan Lin; J.O. Hunwick (2012). P. Bearman, P.; Bianquis, Th.; Bosworth, C.E.; van Donzel, E.; Heinrichs, W.P. (บ.ก.). *ʿUlamāʾ. In: Encyclopaedia of Islam* (2 ed.). Leiden: E.J. Brill. doi:10.1163/1573-3912\_islam\_COM\_1278. ISBN 978-90-04-16121-4.
3. ↑  "ʿulamāʾ (Islam)". *Encyclopaedia Britannica*. สืบค้นเมื่อ October 16, 2023.
4. ↑  Muhammad Qasim Zaman (2007). *The Ulama in Contemporary Islam: Custodians of Change*. Princeton University Press. p. 1. ISBN 978-0-691-13070-5.
สถานที่สำคัญทางประวัติศาสตร์ของสหรัฐ
*เลลู'* เป็นแหล่งโบราณคดีในยุคก่อนประวัติศาสตร์และยุคประวัติศาสตร์ ครอบคลึมพื้นที่ส่วนที่เหลืออยู่ของเมืองบนเกาะเลลู ซึ่งอยู่ใกล้เคียงเกาะที่มีขนาดใหญ่กว่าอย่างโกชาเอในสหพันธรัฐไมโครนีเซีย ส่วนที่เหลืออยู่เป็นส่วนหนึ่งของอารยธรรมซึ่งรุ่งเรืองในช่วงระหว่างคริสต์ศตวรรษที่ 14 และ 15 ซึ่งยังมีสภาพที่เห็นได้ในช่วงที่ชาวยุโรปเข้ามาติดต่อในช่วงต้นคริสต์ศตวรรษที่ 19 ผู้ปกครองเลลูได้ขยายอำนาจและรวมเกาะโกชาเอเป็นหนึ่ง โดยปกครองจากเกาะเลลู พวกเขาปกครองเกาะด้วยระบบกษัตริย์ที่นักโบราณคดีเชื่อว่าคล้ายคลึงกับที่เกิดขึ้นในตองงาและฮาวาย เมืองแห่งนี้สร้างด้วยก้อนปะการังและบะซอลต์ โดยประกอบไปด้วยบ้านเรือน ที่ฝังพระศพราชวงศ์ และพื้นที่ศักดิ์สิทธิ์ ในส่วนของที่อยู่อาศัยมีการแบ่งกลุ่มผู้คนที่อยู่อาศัยตามลำดับต่าง ๆ และใช้วัสดุการสร้างต่างกัน เช่น หากเป็นกษัตริย์หรือขุนนางจะสร้างที่อยู่ ล้อมรอบด้วยกำแพงบะซอลต์ (เหมือนกับในนันมาโตล) เป็นต้น

อ้างอิง
-------

1. ↑  "National Register Information System". *National Register of Historic Places*. National Park Service. 2010-07-09.
2. ↑  "National Asian Pacific Heritage Month". National Park Service. สืบค้นเมื่อ 2014-10-24.

พิกัดภูมิศาสตร์: 5°19′57″N 163°1′30″E﻿ / ﻿5.33250°N 163.02500°E﻿ / 5.33250; 163.02500
การประท้วงที่ ประเทศโบลิเวีย ในเดือน ตุลาคม พ.ศ. 2562
การประท้วงที่ ประเทศโบลิเวีย ในเดือน ตุลาคม พ.ศ. 2562
การประท้วงในประเทศโบลิเวีย พ.ศ. 2562 เกิดขึ้น ในวันที่ 26 สิงหาคม พ.ศ. 2562 ที่กรุงลาปาซ เมืองหลวงของโบลิเวีย ผู้ประท้วงหลายร้อยคนเดินขบวนไปตามถนนสายต่าง ๆ แสดงความไม่พอใจความล่าช้าของรัฐบาลโบลิเวียและนานาประเทศในการดับไฟป่าที่เผาผลาญพื้นที่ป่าในโบลิเวียไปแล้วเป็นจำนวนมาก 

การประท้วงในโบลิเวีย เริ่มตึงเครียดขึ้นเมื่อ วันที่ 20 ตุลาคม พ.ศ. 2562 ภายหลังการเลือกตั้งทั่วไปในประเทศโบลิเวีย โดยมีเรื่องน่าสงสัยเกี่ยวกับการนับคะแนนเกิดขึ้น เมื่อคณะกรรมการการเลือกตั้งสูงสุดของโบลิเวียเกิดหยุดนับคะแนนกระทันหันโดยไม่มีคำอธิบายใด ๆ ข้อกล่าวหาเรื่องที่ว่าเกิดการโกงการเลือกตั้งเริ่มจะเสียงดังขึ้นเรื่อย ๆ

วันที่ 22 ตุลาคม พ.ศ. 2562 ผู้ประท้วงจากฝ่ายค้านจุดไฟเผาสำนักงานคณะกรรมการการเลือกตั้งในเมืองซูเครและเมืองโปโตซีในภาคตะวันตกเฉียงใต้ของประเทศ รองประธานกรรมการการเลือกตั้ง อันโตนิโอ คอสตาส ประกาศลาออกจากตำแหน่ง ผู้ประท้วงไม่พอใจคะแนนผลการเลือกตั้งที่ส่งผลให้ได้ประธานาธิบดีคนเดิม การประท้วงยังคงดำเนินอยู่ในปัจจุบัน ผู้ประท้วงยังแต่งหน้าเป็น โจ๊กเกอร์ ในการประท้วงการนับคะแนนดังกล่าว

วันที่ 25 ตุลาคม พ.ศ. 2562 ที่กรุงลาปาซ เมืองหลวงของโบลิเวีย มีการประท้วงครั้งใหญ่ผู้ประท้วงปิดถนนในกรุงลาปาซ

เฟร์นันโด คามาโช ผู้นำองค์กรประชาสังคมในเมืองซานตากรุซเดลาซิเอร์รา เมืองใหญ่อันดับ 2 ของประเทศลาตินอเมริกาแห่งนี้ เรียกร้องให้ประชาชนนัดหยุดงานตั้งแต่เที่ยงวันอังคารตามเวลาท้องถิ่น โดยคาดว่าระบบขนส่งและธุรกิจจะปิดทำการตามการเรียกร้อง

ในวันที่ 31 ตุลาคม พ.ศ. 2562 มีผู้ประท้วงเสียชีวิต 2 ราย ที่ เมือง มอนเตโร ห่างจาก ซานตากรุซเดลาซิเอร์รา ไปทางเหนือราว 60 กิโลเมตร มีจำนวนผู้บาดเจ็บ 140 ราย

ในวันที่ 7 พฤศจิกายน พ.ศ. 2562 การประท้วงผลการเลือกตั้งประธานาธิบดีโบลิเวียกลายเป็นเหตุการณ์รุนแรง ที่เมืองวินโต โกชาบัมบา มีการวางเพลิงเผาศาลากลาง ส่วนที่เมืองกิลลาคอลโลซึ่งอยู่ใกล้กันก็เกิดความรุนแรง และมีผู้เสียชีวิตไป 1 คน กลุ่มผู้ชุมนุมทำร้ายร่างกาย นาง แพทริเซีย อาร์เซ นายกเทศมนตรีหญิง เมืองวินโต

ในวันที่ 9 พฤศจิกายน พ.ศ. 2562 ผู้ชุมนุมปิดสถานีโทรทัศน์ 2 ช่อง ต่อมา วันที่ 11 พฤศจิกายน พ.ศ. 2562 ประธานาธิบดีประเทศโบลิเวียประกาศลาออก รวมผู้เสียชีวิต 3 ราย

  

ก่อนหน้านี้ การประท้วงในประเทศโบลิเวีย ที่เกิดขึ้นใน วันที่ 27 พฤษภาคม พ.ศ. 2561 เป็นการประท้วงต่อต้านรัฐบาลโบลิเวีย โดยผู้ประท้วง ปะทะกับตำรวจปราบจลาจล ในเมือง โกชาบัมบา จนมีผู้เสียชีวิต 1 ราย ในวันที่ 28 พฤษภาคม พ.ศ. 2561 ได้แก่ นาย โจนาธาน กิสเป้ โดยรัฐบาลกล่าวว่า นาย โจนาธาน กิสเป้ เสียชีวิตจากพลุขนาดใหญ่ของกลุ่มผู้ประท้วง แต่ ทางกลุ่มผู้ประท้วงซึ่งส่วนใหญ่เป็นนักศึกษากล่าวว่าเขาเสียชีวิตจากกระสุนปืนของตำรวจ

อ้างอิง
-------

* 
* 
* 
* 
* 
* 
* เก็บถาวร 2019-11-06 ที่ เวย์แบ็กแมชชีน
* 
* 
* 
* 
*
**Boyfriend แฟนผมเป็นผู้ชาย** (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์

จากการ์ตูนโด่งดังเมื่อ 9 ปีก่อน "Boyfriend แฟนผมเป็นผู้ชาย" มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง

เรื่องย่อ
---------

"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต

นักแสดงนำ
---------

* สิปปวิศว์ เดชะพหุล รับบทเป็น...เต้ย

**คาแรคเตอร์**: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา 

* ณัชพล กวยเงิน รับบทเป็น...เอก

**คาแรคเตอร์**: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น

* กัญจน์ ศรีวรรณวัฒน์ รับบทเป็น...ไมค์

**คาแรคเตอร์**: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้

นักแสดงสมทบ
-----------

* เอมิกา ดวงจรัส รับบทเป็น...ฝน
* พีระภาส จันฤๅชัย รับบทเป็น...ปอนด์
* ณัฐวัฒน์ ทองเงิน รับบทเป็น...เกื้อ
* อุ้มพลล กิติกัมรา รับบทเป็น...ผู้กำกับหนังเกย์
* ชรินทร์ บุญยัง รับบทเป็น...ดาราหนังเกย์1
* เสือใหญ่ รัชชานนท์ รับบทเป็น...ดาราหนังเกย์2
* เคน พัชรกรณ์ รับบทเป็น...ดาราหนังเกย์3
* พัศพงศ์ ดวงประสิทธิ์ รับบทเป็น...ครู

อ้างอิง
-------

* ตัวอย่าง Boyfriend..แฟนผมเป็นผู้ชาย (Official Trailer) 13 ตุลานี้ในโรงภาพยนตร์
* เรื่องย่อภาพยนตร์ BOYFRIEND แฟนผมเป็นผู้ชาย
* หนังน่าดู "Boyfriend..แฟนผมเป็นผู้ชาย" จากการ์ตูนดังสู่หนังโรง
* ‘Boyfriend แฟนผมเป็นผู้ชาย’ การ์ตูนโด่งดังในตำนานจากเว็บ Pantip สู่ภาพยนตร์ เก็บถาวร 2022-08-10 ที่ เวย์แบ็กแมชชีน
บทความนี้เกี่ยวกับสมาชิกวุฒิสภาสหรัฐ สำหรับเรือบรรทุกอากาศยาน ดูที่ ยูเอสเอส จอห์น ซี. สเตนนิส (CVN-74)

**จอห์น คอร์เนเลียส สเตนนิส** (อังกฤษ: John Cornelius Stennis; 3 สิงหาคม ค.ศ. 1901 – 23 เมษายน ค.ศ. 1995) เป็นนักการเมืองชาวอเมริกัน อดีตสมาชิกวุฒิสภาสหรัฐจากรัฐมิสซิสซิปปี สังกัดพรรคเดโมแครต เขาอยู่ในวุฒิสภานานกว่า 41 ปี และกลายเป็นสมาชิกอาวุโสที่สุดในช่วง 8 ปีสุดท้าย เขาเกษียณจากวุฒิสภาในปี ค.ศ. 1989 จนถึงปัจจุบันเขายังคงเป็นสมาชิกพรรคเดโมแครตคนสุดท้ายที่เคยดำรงตำแหน่งสมาชิกวุฒิสภาจากรัฐมิสซิสซิปปี นอกจากนี้ ตอนที่เกษียณ สเตนนิสยังเป็นสมาชิกวุฒิสภาคนสุดท้ายที่เคยอยู่ในวุฒิสภาสมัยประธานาธิบดี แฮร์รี เอส. ทรูแมน

จอห์น ซี. สเตนนิส เกิดในเทศมณฑลเคมเปอร์ รัฐมิสซิสซิปปี จบการศึกษาด้านกฎหมายจากมหาวิทยาลัยเวอร์จิเนีย และเริ่มประกอบอาชีพทนายความ ในปี ค.ศ. 1947 สเตนนิสได้รับเลือกเป็นสมาชิกวุฒิสภาสหรัฐจากรัฐมิสซิสซิปปี เขาดำรงตำแหน่งนี้เป็นเวลานานถึง 41 ปี และกลายเป็นวุฒิสมาชิกที่มีอาวุโสสูงสุดของวุฒิสภาในช่วง 8 ปีสุดท้ายของวาระ สเตนนิสมีบทบาทสำคัญในกิจการกองทัพเรือ เขาเป็นผู้ริเริ่มกฎหมายสำคัญหลายฉบับเกี่ยวกับกองทัพเรือ และเป็นผู้สนับสนุนการพัฒนากองทัพเรือให้มีความทันสมัยและเข้มแข็ง และผลักดันให้มีการสร้างเรือบรรทุกเครื่องบินพลังงานนิวเคลียร์ชั้นนิมิตซ์ จนได้รับการยกย่องว่าเป็น "บิดาแห่งกองทัพเรือสหรัฐสมัยใหม่" ในปี ค.ศ. 1993 ชื่อของเขาถูกนำไปตั้งให้แก่เรือบรรทุกเครื่องบิน ยูเอสเอส *จอห์น ซี. สเตนนิส* (CVN-74) (USS *John C. Stennis*) เพื่อเป็นเกียรติแก่ผลงานและความทุ่มเทของเขาที่มีต่อกองทัพเรือ

อ้างอิง
-------

แหล่งข้อมูลอื่น
---------------
สโมสรฟุตบอลประเทศอุซเบกิสถาน

**สโมสรฟุตบอลบูฆอรอ** (อุซเบก: *Futbol Klubi Buxoro*) เป็นสโมสรฟุตบอลระดับอาชีพอุซเบกิสถานที่ตั้งอยู่ในเมืองบูฆอรอ สโมสรนี้ก่อตั้งขึ้นใน ค.ศ. 1989 และแข่งในอุซเบกิสถานซูเปอร์ลีก

ประวัติ
-------

โลโก้สโมสรเก่าใน ค.ศ. 2009–2012
สโมสรนี้ก่อตั้งขึ้นใน ค.ศ. 1960 ภายใต้ชื่อ*บูฆอรอ* กระทั่งใน ค.ศ. 1989 สโมสรนี้ได้เปลี่ยนชื่อเป็น*นูราฟชอน* และระหว่างฤดูกาล 1990 สโมสรดังกล่าวได้แข่งในโซเวียตเซคันด์ลีก โซน "ตะวันออก" โดยจบในอันดับที่ 4 ต่อมา ทีมบูฆอรอได้แข่งใน*อาลีลีก*ฤดูกาลแรกใน ค.ศ. 1992 ส่วนผลงานที่ดีที่สุดของสโมสรใน*อาลีลีก*คือรองแชมป์ฤดูกาล 1994 หลังจากแพ้เนฟต์ชีฟาร์ฆอนา และสโมสรฟุตบอลบูฆอรอได้แข่งสามครั้งในรอบรองชนะเลิศของอุซเบกคัพ ครั้นใน ค.ศ. 2005 รอบรองชนะเลิศชิงถ้วย สโมสรนี้ได้แพ้เนฟต์ชีฟาร์ฆอนาในเลกสองที่ 1 ประตูต่อ 3 และใน ค.ศ. 2012 ทีมนี้แพ้*นาซาฟ*ด้วยคะแนน 3 ต่อ 5 โดยหลังจากฤดูกาล 2013 จบลง ในวันที่ 10 พฤศจิกายน ค.ศ. 2013 เอ็ดการ์ เก็ส ก็ได้เป็นหัวหน้าผู้ฝึกสอนคนใหม่ของบูฆอรอ โดยแทนที่ทัชมูรัด อากามูราดอฟ ในตำแหน่งนี้

### การเปลี่ยนชื่อ

* ค.ศ. 1960–1967: สโมสรฟุตบอลบูฆอรอ
* ค.ศ. 1967–1980: ฟาเกลบูฆอรอ
* ค.ศ. 1980–1988: สโมสรฟุตบอลบูฆอรอ
* ค.ศ. 1989–1997: นูราฟชอนบูฆอรอ
* ค.ศ. 1997–2021: สโมสรฟุตบอลบูฆอรอ
* ค.ศ. 2021 (ตั้งแต่เดือนกันยายน): นูราฟชอนบูฆอรอ
* ค.ศ. 2022–: สโมสรฟุตบอลบูฆอรอ

อ้างอิง
-------

1. ↑  "Venues - Super League - Uzbekistan - Results, fixtures, tables and news - Soccerway". *int.soccerway.com*. สืบค้นเมื่อ 28 June 2019.
2. ↑  Nurafshon failed in its debut game under the new name (ในภาษาอุซเบก)
3. ↑  Buxoro appeals to FIFA to lift transfer ban (ในภาษาอุซเบก)

แหล่งข้อมูลอื่น
---------------

* Official website
* Weltfussballarchiv เก็บถาวร 2012-12-18 ที่ เวย์แบ็กแมชชีน (ในภาษาอังกฤษ)
* PFC Bukhoro- UzPFL
**น็อคทิส ลูซิส เคลัม** (ละติน: Noctis) หรือเรียกอย่างย่อว่า **น็อค** (Noct) เป็นตัวละครในชุดเกม *ไฟนอลแฟนตาซี* ของสแควร์เอนิกซ์ โดยเป็นตัวละครหลักในเกม*ไฟนอลแฟนตาซี XV* ในช่วงที่ยังใช้ชื่อโปรเจกต์ว่า *Final Fantasy Versus XIII* นั้น น็อคทิสอยู่ภายใต้การดีไซน์โดยเท็ตสึยะ โนมูระ ซึ่งเขาได้วางให้น็อคทิสเป็นตัวเอกในแบบที่ไม่เคยมีในชุดเกมไฟนอลแฟนตาซีมาก่อน ต่อมาเมื่อเปลี่ยนชื่อโปรเจกต์เป็น *Final Fantasy XV* การดีไซน์น็อคทิสก็ตกไปอยู่กับยุซุเกะ นะโอะระ

น็อคทิสเป็นรัชทายาทของราชอาณาจักรลูซิส เป็นโอรสเพียงคนเดียวของเรจิส ลูซิส เคลัม กษัตริย์ลูซิสองค์ที่ 113 ซึ่งราชวงศ์ลูซิสนั้นมีหน้าที่ต้องปกป้องคริสตัลจากรุ่นสู่รุ่น เมื่อน็อคทิสอายุได้ 5 ขวบ เขาก็ถูกคริสตัลเลือกให้เป็น "ราชาที่แท้จริง" ผู้ที่จะสามารถใช้พลังคริลตัลในการลบล้างความมืดและนำแสงสว่างกลับคืนมาสู่ดวงดาว ซึ่งโลกและดวงดาวต่างกำลังเผชิญกับกลางคืนที่ไม่มีวันสิ้นสุดและภัยคุกคามจากสิ่งมีชีวิตที่เรียกว่าเดม่อน เมื่อน็อคทิสอายุได้ 8 ขวบก็ถูกโจมตีจากเดม่อนจนได้รับบาดเจ็บ และถูกส่งตัวไปรักษาอาการยังราชอาณาจักรเทเนไบร์ อันเป็นดินแดนศักสิทธิ์บนทวีปประจิมและได้พบกับท่านหญิงลูน่าเฟรยา อย่างไรก็ตาม เมื่อจักรวรรดินีฟไฮม์จู่โจมเทไนเบร์อย่างสายฟ้าแลบ เรจิสได้พาน็อคทิสหนีออกจากเทเนไบร์กลับไปยังลูซิส

เมื่อน็อคทิสอายุได้ 20 ปี ก็จำต้องหมั้นหมายกับลูน่าเฟรยา ธิดาเทพแห่งเทเนไบร์ซึ่งบัดนี้กลายเป็นส่วนหนึ่งของจักรวรรดิ อันเป็นเงื่อนไขในการบรรลุข้อตกลงหยุดยิงระหว่างนีฟไฮม์และลูซิส กษัตริย์เรจิสได้กำหนดสถานที่แต่งงานไว้ที่นครอัลทิสเซียแห่งประเทศอัคคอร์โด น็อคทิสต้องออกเดินทางกับผู้เป็นทั้งเพื่อนและคนคุ้มครองอีกสามคนได้แก่ กลาดิโอลัส, พรอมพ์โต และอีคนิส อย่างไรก็ตาม เมื่อทั้งสี่กำลังจะขึ้นเรือไปอัลทิสเซีย ก็ต้องทราบข่าวร้ายว่ากษัตริย์เรจิสได้สวรรคตไปในระหว่างที่จักรวรรดิฉวยโอกาสเข้าโจมตีกรุงอินซอมเนียในพิธีลงนาม ทั้งสี่ต้องออกเดินทางเพื่อรวบรวมพลังบรรพกษัตริย์ตลอดจนรวบรวมพลังจากหกเทพ รอวันโค่นล้มจักรวรรดิเพื่อทวงคืนประเทศของตนเอง

อ้างอิง
-------

1. ↑   今週のスクープ ファイナルファンタジーXV. *Weekly Famitsu*. Enterbrain (1281): 11ff. 20 June 2013.
2. ↑  Square Enix (9 July 2016). *Kingsglaive: Final Fantasy XV Promotional Art Book Program* (ภาษาญี่ปุ่น). Square Enix. p. 16-17.
3. ↑  *Final Fantasy XV: The Complete Official Guide Collector's Edition*. Piggyback Interactive. 29 November 2016. pp. 318–319. ISBN 1-9110-1500-1.
4. ↑  "『ファイナルファンタジーXV』野村哲也氏インタビュー完全版＆画面写真も一挙公開". Famitsu. 24 June 2013. เก็บจากแหล่งเดิมเมื่อ 13 February 2014. สืบค้นเมื่อ 2014-08-16.
5. ↑  Romano, Sal (5 August 2015). "Final Fantasy XV at Gamescom 2015: early story detailed, Malboro battle footage". Gematsu. คลังข้อมูลเก่าเก็บจากแหล่งเดิมเมื่อ 6 August 2015. สืบค้นเมื่อ 2015-08-05.

| * ด
* ค
* ก
*ไฟนอลแฟนตาซี XV* |
| --- |
| 
* การพัฒนา
* เนื้อหาที่ดาวน์โหลดได้
* ดนตรี
	+ "สแตนบายมี"

 |
| ตัวละคร | 
* น็อคทิส ลูซิส เคลัม
* อีคนิส สคีเอ็นเทีย
* พรอมพ์โต อาร์เจนทัม
* Lunafreya Nox Fleuret
* Ardyn Izunia

 |
| เกมอื่น ๆ | 
* *มอนสเตอร์ออฟเดอะดีป*
* *อะนิวเอ็มไพร์ส*
* *พ๊อกเกตอิดิชัน*

 |
| สื่ออื่น ๆ | 
* *บราเธอร์ฮูด*
* *เดอะดอว์นออฟเดอะฟิวเจอร์*
* *สงครามแห่งราชันย์*

 |
| ดูเพิ่ม | 
* *แฟบูลาโนวาคริสตัลลิส: ไฟนอลแฟนตาซี*
* *ไฟนอลแฟนตาซี XIV: สตอร์มบลัด*
* *คิงส์ไนต์: แรธออฟเดอะดาร์กดรากอน*
* *อัสแซสซินส์ครีด ออริจินส์*
* *เทคเคน 7*
* *บลูรีเฟลกชัน*

 |
| 
* **หมวดหมู่ หมวดหมู่**
* **หน้าคอมมอนส์ คอมมอนส์**

 |
ธนาคารอังกฤษ
**ธนาคาร** เป็นสถาบันการเงินที่รับฝากเงินจากประชาชนและสร้างสินเชื่อ (เครดิต) กิจกรรมการกู้ยืมสามารถทำได้ทั้งทางตรงและทางอ้อมผ่านตลาดทุน เนื่องจากความสำคัญของสิ่งเหล่านี้ในความมั่นคงทางการเงินของประเทศ ธนาคารนั้นมีการควบคุมอย่างมากในประเทศเป็นส่วนใหญ่ ประเทศส่วนใหญ่ได้จัดตั้งระบบการเงินที่เรียกว่า ธนาคารเก็บเงินสดสำรองบางส่วน(fractional reserve banking) ภายใต้ซึ่งการที่ธนาคารถือสินทรัพย์สภาพคล่องเท่ากับส่วนหนึ่งของหนี้สินหมุนเวียนของพวกเขา นอกเหนือจากกฏระเบียบอื่น ๆ ที่มีวัตถุประสงค์เพื่อรับรองสถาพคล่อง ธนาคารโดยทั่วไปจะต้องปฏิบัติตามข้อกำหนดขั้นต่ำของเงินกองทุนตามมาตรฐานเงินทุนระหว่างประเทศที่เรียกว่า บาเซิล แอคคอร์ดส

ธนาคารในความทันสมัยของการพัฒนาในศตวรรษที่ 14 ในเมืองที่เจริญแล้วของยุคฟื้นฟูศิลปวิทยาของอิตาลี แต่ในหลายๆวิธีเป็นการสานต่อความคิดและแนวคิดเกี่ยวกับสินเชื่อหรือการปล่อยสินเชื่อที่มีรากฐานมาจากโลกยุคโบราณ ในประวัติศาสตร์ของธนาคาร ตระกูลนายธนาคารจำนวนมาก-ที่โดดเด่นที่สุด ได้แก่ เมดีชี ฟุกเกอร์ เวลเซอร์ เบเรนแบร์ก และรอธส์ไชลด์ - มีบทบาทสำคัญในหลายศตวรรษ ธนาคารการค้าปลีกที่เก่าแก่ที่มีอยู่ คือ บานคา มอนเต ดี พาสชิ ดี เซียนา ในขณะที่ธนาคารเพื่อการค้าขนาดใหญ่ที่เก่าแก่ที่สุดที่ดำรงอยู่คือ ธนาคารเบเรนแบร์ก

ประวัติ
-------

แนวคิดของธนาคารอาจจะเกิดขึ้นในอาณาจักรบาบิโลนและแซงวีเก่า โดยมีพ่อค้าได้เสนอข้าวเป็นสินเชื่อเพื่อเป็นหลักประกันในระบบแลกเปลี่ยนสินค้า การกู้ยืมเงินในยุคสมัยกรีกโบราณและในระหว่างจักรวรรดิโรมัน ได้มีการเพิ่มนวัตกรรมที่สำคัญสองประการ: พวกเขาได้ยอมรับเงินฝากและเงินที่เปลี่ยนแปลง โบราณคดีในยุคสมัยนี้ในจีนและอินเดียโบราณก็ได้แสดงหลักฐานการกู้ยืมเงิน

หน้าที่ของธนาคารแต่ละประเภท
---------------------------

ธนาคารกลางทำหน้าที่ทางการเงินของประเทศ ภายใต้การควบคุมของกระทรวงการคลัง เพื่อดูแลรักษาผลประโยชน์โดยรวมของชาติ

1. มีอำนาจออกธนบัตรและพิมพ์ธนบัตรขึ้นใช้
2. รับฝากเงินจากหน่วยงานราชการต่าง ๆ และรัฐวิสาหกิจ
3. รับฝากเงินจากธนาคารพาณิชย์
4. ให้ธนาคารพาณิชย์กู้ยืมเงิน
5. เป็นตัวแทนทางการเงินของรัฐบาล ในการติดต่อธนาคารโลก
6. รักษาเสถียรภาพทางการเงินของรัฐบาล
7. ควบคุมสินเชื่อ และเป็นตัวแทนของรัฐบาลในการกำกับดูแลและควบคุมธนาคารพาณิชย์

ประวัติธนาคารของไทย
-------------------

วันที่ 4 ตุลาคม พ.ศ. 2447 ในสมัยรัชกาลที่ 5 พระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย ซึ่งตอนนั้นได้ดำรงตำแหน่งเสนาบดีกระทรวงพระคลังมหาสมบัติ ได้ทรงก่อตั้ง บุคคลัภย์ (Book Club) ขึ้นที่ตึกแถวของพระคลังข้างที่ ตำบลบ้านหม้อ กรุงเทพฯ ที่นี่เป็นตันกำเนิดของธนาคารแห่งแรกของไทย คือ แบงก์สยามกัมมาจล หรือ ธนาคารไทยพาณิชย์ จำกัด (มหาชน)ในปัจจุบันจะไม่มีการร่างกฎหมาย (หลังจากการเซ็นสัญญากับลูกค้า) เพื่อประโยชน์และความยุติธรรม หากมีการกระทำเช่นนั้นถือว่าไม่ใช้ระบบของธนาคารพาณิชย์

อ้างอิง
-------
**อัลยะซะอ์** (อาหรับ: اليسع, อักษรโรมัน: *Alyasa*) เป็นนบีและเราะซูลของอัลลอฮ์ ที่ถูกส่งมาเพื่อนำทางชาวอิสราเอล ในคัมภีร์กุรอาน นบีอัลยะซะอ์ ถูกกล่าวถึงสองครั้งในฐานะนบี  และถูกกล่าวถึงทั้งสองครั้งควบคู่ไปกับบรรดานบีคนอื่น ๆ  ท่านได้รับเกียรติจากชาวมุสลิม ในฐานะผู้สืบทอดคำทำนายของอิลยาส (เอลียาห์) แหล่งข้อมูลของอิสลามที่ระบุนบีอัลยะซะอ์กับนบีคิฎิร โดยอ้างถึงความสัมพันธ์อันแน่นแฟ้นระหว่างนบีคิฎิรและนบีอิลยาส ตามความเชื่อของอิสลาม

บุคลิกภาพ
---------

ชื่อของนบีอัลยะซะอ์ ถูกกล่าวถึงสองครั้งใน อัลอันอาม 6:86 และ ศ็อด 38:48 ในโองการเหล่านั้น โดยไม่ได้กล่าวถึงบุคลิกภาพหรือความเป็นนบีของอัลยะซะอ์ ท่านเรียกว่า "สง่างาม" และ "ในหมู่ผู้ที่ได้รับเลือก"  ตามคัมภีร์อัลกุรอาน นบีอัลยะซะอ์ได้รับการยกย่อง "เหนือสรรพสิ่งอื่น" (อาหรับ: فَضَّلْنَا عَلَى ٱلْعَالَمِين, อักษรโรมัน: *faḍḍalnā ʿala l-ʿālamīn(a)*) และอยู่ "ในหมู่ผู้ดีเลิศ" (อาหรับ: مِنَ ٱلْأَخْيَار, อักษรโรมัน: *mina l-akhyār*).  นบีอัลยะซะอ์ ถูกกล่าวถึงในอัลอันอาม 6:86 และ ศ็อด 38:48 พร้อมกับนบีอิสมาอีล:

> และอิสมาอีล และอัลยะซะอ์ และยูนุส และลูฏ แต่ละคนนั้น เราได้ให้ดีเด่นเหนือกว่าประชาชาติทั้งหลาย
> 
> — ซูเราะฮ์ อัลอันอาม 6:86

มุอ์ญิซาต (ปาฏิหาริย์)
----------------------

อิบน์ ตัยมียะฮ์ กล่าวว่า: และมีการกล่าวกันว่าหนึ่งในมุอ์ญิซาตที่อัลลอฮ์ทรงสนับสนุนอัลยะซะอ์คือการที่ท่านทำให้คนที่ตายแล้วกลับมีชีวิต และรักษาคนตาบอดแต่กำเนิดและคนโรคเรื้อน และแม่น้ำจอร์แดนก็แห้งเหือดเพื่อท่าน เดินข้ามมันตามที่กล่าวไว้ในแหล่งข้อมูลของชาวยิว (*อิสรออีลลียาต*) อัลลอฮ์รู้ดีที่สุดว่าที่ถูกต้องนั้นเป็นอย่างไร

สายตระกูลของท่าน
----------------

อิบน์ กะษีร กล่าวว่า: ท่านคือ อัลอัสบาฏ อิบน์ อุดีย์ อิบน์ ชัตลูม อิบน์ อิฟรอษีม อิบน์ ยูซุฟ อิบน์ ยะอ์กูบ อิบน์ อิสฮาก อิบน์ อิบรอฮีม อัลเคาะลีล และ มีการกล่าวว่า ท่านเป็นลูกพี่ลูกน้องของท่านนบีอิลยาส อะลัยฮิมัสสะลาม และมีการกล่าวว่า ท่านซ่อนตัวกับท่านบน ภูเขากอสยูน จากกษัตริย์แห่งบะอ์ลาบัก จากนั้นท่านก็ไปกับท่าน และเมื่อนบีอิลยาสถูกรับขึ้นไป ท่านก็เป็นนบี 

อัลฮาฟิซ อิบน์ อะซากิร กล่าวว่า: สายตระกูลของท่านไปถึง อัฟรอยิม อิบน์ ยูซุฟ อัศศิดดีก ซึ่งเป็นหนึ่งในนบีของชาวอิสราเอล 

อัฏเฏาะบารี กล่าวว่า: ท่านคือ **อัลยะซะอ์ อิบน์ อัคฏูบ** สืบเชื้อสายจาก**อัลยะอาซัร** **อิบน์ ฮารูน**

อ้างอิง
-------

1. ↑  Tottoli, Roberto, "Elisha", in: *Encyclopaedia of the Qurʾān*, General Editor: Jane Dammen McAuliffe, Georgetown University, Washington DC. Brill Online.
2. ↑  Tottoli, Roberto, "Elisha", in: Encyclopaedia of Islam, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. Brill Online.
3. ↑  al-Rabghūzī, *Stories of the prophets*, ed. Hendrik E. Boeschoten, M. Vandamme, and Semih Tezcan [Leiden 1995], 2:460
4. 1 2  "Surah Al-An'am - 86". *quran.com*. สืบค้นเมื่อ 2021-08-11.
5. ↑  "Surah Sad - 48". *quran.com*. สืบค้นเมื่อ 2021-08-11.
6. ↑  Al-Jawāb al-Ṣaḥīḥ li-man baddala dīn al-Masīh Vol. 4 page 451-452 by Ibn Taymiyyah
7. ↑  البداية والنهاية
8. ↑  ذكره ابن عساكر في تاريخه.
9. ↑  تاريخ الطبري.
สามพันโบก กุมภลักษณ์ที่มีชื่อเสียงของไทย จังหวัดอุบลราชธานี ติดแม่น้ำโขง
กุมภลักษณ์
**กุมภลักษณ์** หรือ **โบก** ในภาษาอีสาน (อังกฤษ: Pothole, Giant's cauldron, Giants kettles) หมายถึงหลุมที่เกิดบริเวณพื้นท้องน้ำ บริเวณน้ำตก และบริเวณที่ทางน้ำไหลเชี่ยว เป็นปรากฏการณ์ธรรมชาติทางธรณีวิทยาที่พบเห็นได้ทั่วไป มีลักษณะเป็นหลุมคล้ายหม้อ (กุมภ แปลว่าหม้อ) หลุมเหล่านี้มีหลายขนาด ทั้งขนาดใหญ่ จนถึงขนาดเป็นรูลึกเล็ก ๆ ภายในหลุมมักจะเห็นก้อนหิน กรวด ทราย กองอยู่ก้นหลุมกักขังก้อนหินกรวดหรือทรายนั้น ๆไว้ พบเห็นทั่วไปในบริเวณทางที่น้ำไหลผ่านชั้นหินในช่วงฤดูน้ำหลาก กุมภลักษณ์นี้เป็นตัวชี้ว่าบริเวณใดเคยเป็นท้องน้ำหรือเป็นน้ำตก หรือบริเวณที่ลำน้ำมาบรรจบกัน

การเกิด
-------

**กุมภลักษณ์** เกิดขึ้นจากการขัดสีของก้อนหิน ก้อนกรวดหรือเม็ดทราย ที่น้ำพัดพามากักอยู่ในแอ่งหรือร่องหรือรูเล็กๆ เมื่อมีกระแสน้ำเข้ามาก็จะถูกกระแสน้ำที่ไหลเชี่ยวและปั่นป่วน ปั่นให้เคลื่อนที่อยู่ตลอดเวลาด้วยความเร็วสูง ก้อนกรวดที่หมุนเวียนอย่างรวดเร็วในกระแสน้ำวนเคลื่อนที่หมุนวนเป็นรอบหลุมเสมือนเครื่องมือเจาะหิน เมื่อเวลาผ่านไปนานขึ้น หินพื้นท้องน้ำจะถูกกร่อนให้เป็นหลุมตั้งฉากกับพื้นผิวโลก ดังนั้นผนังบ่อจึงถูกกัดกร่อน ขัดสีผิวผนังภายในโดยรอบให้ใหญ่ขึ้นและลึกจนเป็นหลุม และลึกลงเรื่อยๆ โดยก้นหลุมจะมีขนาดกว้างกว่าปากหลุม

ประเภท
------

กุมภลักษณ์เดี่ยว
หมายถึง กุมภลักษณ์ที่แสดงลักษณะเป็นหลุมแนวดิ่งทรงกระบอก มีพื้นที่หน้าตัดเป็นวงกลม-รี แสดงความหลากหลายทั้งขนาดและรูปร่าง ผนังด้านในของกุมลักษณ์ไม่เรียบ เกิดเป็นแนวสันนูนและร่อง สลับกันไป คล้ายเกลียวของนอต บริเวณด้านบนของกุมภลักษณ์ มักพบลักณะการกร่อนเป็นวงกว้างออกไป ในบางบริเวณพบว่ากุมภลักษณ์เดี่ยวเกิดบริเวณใกล้กัน แต่มีขนาดต่างกัน

กุมภลักษณ์กลุ่ม
หมายถึง กุมภลักษณ์ที่พัฒนาจากกุมภลักษณ์หลายบ่อในช่วงเวลาที่พร้อมกันและแตกต่างกัน

การพัฒนา
--------

การพัฒนาหรือโตของกุมภลักษณ์ ขึ้นกับชนิดและลักษณะของหินท้องน้ำ ความชันของทางน้ำ และอัตราการไหลของกระแสน้ำ โดยทั่วไปการโตของกุมภลักษณ์ ที่เกิดตามแหล่งน้ำตามธรรมชาติ มีอัตราเฉลี่ย เป็นหน่วย เซนติเมตรต่อปี แต่ในบางประเทศ เช่น สวิสเซอร์แลนด์ พบว่า มีอัตราการโตเฉลี่ย มากกว่า 1 เมตรต่อปีทั้งในแนวดิ่ง และในแนวราบ

ประโยชน์จากการศึกษากุมภลักษณ์
-----------------------------

**กุมภลักษณ์** เป็นหลักฐานที่บ่งบอกถึงการกร่อนในแนวดิ่ง เกิดขึ้นจากตัวกลางที่เป็นทางน้ำ โดยการกร่อนที่เกิดจะเกิดขึ้นอย่างช้าๆ แต่เกิดต่อเนื่องยาวนาน บริเวณที่พบกุมภลักษณ์ จะเป็นส่วนของพื้นท้องน้ำของทางน้ำที่ไหลแบบปั่นป่วน บริเวณพื้นที่ที่เป็นภูเขา ยอดเขาหรือพื้นที่ที่ห่างจากทางน้ำหรือใกล้กับทางน้ำ หลายแห่งในประเทศ พบว่ามีลักษณะกุมภลักษณ์เกิดขึ้น จึงสามารถที่จะแปลความถึงสภาพแวดล้อมในอดีตได้ว่า บริเวณดังกล่าวที่พบกุมภลักษณ์ ครั้งหนึ่งเคยเป็นส่วนของหินพื้นท้องน้ำ และทางน้ำที่เคยไหลผ่านมีปริมาณ และความเร็วมาก ในช่วงเวลาหนึ่งในอดีต


วิกิมีเดียคอมมอนส์มีสื่อที่เกี่ยวข้องกับ **กุมภลักษณ์**

อ้างอิง
-------

* เก็บถาวร 2005-08-28 ที่ เวย์แบ็กแมชชีน
* เก็บถาวร 2011-02-16 ที่ เวย์แบ็กแมชชีน
สำหรับวัดหลวงแห่งอื่น ดูที่ วัดหลวง (แก้ความกำกวม)

**วัดหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำมูล ระหว่างท่ากวางตุ้นกับท่าจวน (ตลาดใหญ่) ในตำบลในเมือง อำเภอเมืองอุบลราชธานี จังหวัดอุบลราชธานี มีเนื้อที่ ประมาณ 8 ไร่ 4 ตารางวา

วัดหลวงสร้างโดยเจ้าพระประทุมวรราชสุริยวงศ์ (เจ้าคำผง ณ อุบล) เจ้าเมืองคนแรกของเมืองอุบล ภายหลังจากที่ได้อพยพมาจากดอนมดแดงมาตั้งบ้านเมืองใหม่ที่ดงอู่ผึ้งและได้ตั้งเมืองอุบลราชธานีขึ้น จากนั้นจึงได้ให้พระสงฆ์ที่อพยพมาด้วย ลงมือก่อสร้าง โดยให้ช่างที่อพยพมาจากเวียงจันทน์ พร้อมด้วยท่านอุปฮาดราชบุตรราชวงศ์ ท่านท้าวเพี้ย กรรมการน้อยใหญ่ ร่วมสร้างหอไตร เจดีย์ธาตุ ศาลาการเปรียญ สิม หอกลอง หอระฆัง กุฎิสงฆ์ หอปราสาทธรรมาสน์ แต่ปัจจุบันถูกรื้อถอนออกหมดแล้วด้วยความรู้เท่าไม่ถึงการณ์ พร้อมสร้างพระประธานนามว่า *พระเจ้าใหญ่วัดหลวง* และตั้งชื่อวัดว่า "วัดหลวง" ถือเป็นอารามแรกในเมืองอุบลราชธานี จากข้อมูลของกรมการศาสนาระบุว่า ตั้งวัดเมื่อ พ.ศ. 2334 ได้รับพระราชทานวิสุงคามสีมาเมื่อวันที่ 2 เมษายน พ.ศ. 2530

สิมหลังใหม่มีฐานเอวขันธ์แบบปากพาน มีบันไดขึ้นมาทำเป็นเฉลียง ตัวอาคารและฐานถือปูน เสาด้านหน้าสิม 4 ต้น เป็นเสาเหลี่ยมลบมุม หัวเสาทำเป็นรูปบัวจลกล ทวยไม้แกะสลักแบบหูช้างหน้าบันกรุไม้ลูกฟักหน้าพรหม สาหร่าย รวงผึ้ง หลังคาชั้นเดียวทรงจั่ว ไม่มีชั้นลด มีปีกนก ทางด้านข้างใช้เป็นแป้นมุงไม้หน้าจั่ว ตกแต่งด้วยช่อฟ้าใบระกาและหางหงส์ ไม่มีนาคสะดุ้ง 

พระพุทธรูปที่สำคัญ คือ *พระเจ้าใหญ่องค์หลวง* เป็นพระพุทธรูปปางมารวิชัย ขนาดหน้าตักกว้าง 3 เมตร สร้างเมื่อ พ.ศ. 2324 และมีพระแก้วไพฑูรย์ ปางสมาธิ สร้างจากหินใสธรรมชาติที่มีอายุหลายร้อยปี พระอิริยาบถประทับนั่งขัดสมาธิราบ พระหัตถ์ทั้งสองวางหงายซ้อนทับกันบนพระเพลา พระหัตถ์ขวาวางลงบนพระหัตถ์ซ้าย พระพุทธรูปองค์นี้อยู่ในการปกครองของเจ้านายเมืองอุบลมานานตั้งแต่สมัยบรรพบุรุษของพระประทุมวรราชสุริยวงศ์ (เจ้าคำผง) ถวายเป็นสมบัติของวัดหลวงคู่กับพระแก้วบุษราคัม และยังมี *หลวงพ่อปากดำ* หรือ *พระเจ้าใหญ่่ปากดำ* เป็นพระพุทธรูปสำริด ปางมารวิชัย สมัยเชียงแสน

อ้างอิง
-------

1. ↑  "วัดหลวง วัดเจ้าเมืองอุบลราชธานี". คลังข้อมูลเก่าเก็บจากแหล่งเดิมเมื่อ 2021-10-21. สืบค้นเมื่อ 2021-10-21.
2. ↑  "วัดหลวง อ.เมือง จ.อุบลราชธานี". พุทธศิลป์อีสาน.
3. ↑  "วัดแห่งแรกเมืองอุบล...วัดหลวง".

วิกิมีเดียคอมมอนส์มีสื่อที่เกี่ยวข้องกับ **วัดหลวง**
**หลวงปู่ทิม อิสริโก** หรือ **พระครูภาวนาภิรัต** (16 มิถุนายน พ.ศ. 2422 – 16 ตุลาคม พ.ศ. 2518) ท่านเป็นอดีตเจ้าอาวาสวัดละหารไร่เป็นยอดพระคณาจารย์ที่มีพลังจิตแก่กล้ารูปหนึ่งของภาคตะวันออก ท่านเป็นคนถือสันโดษ ถือสมถะ ไม่ยึดติดทรัพย์สินใด ๆ ท่านฉันอาหารเพียงมื้อเดียวและไม่ฉันเนื้อสัตว์ ท่านสามารถตัดกิเลสออกไปทั้งปวง[]

ประวัติ
-------

พระครูภาวนาภิรัต หรือที่รู้จักกันในนาม "หลวงปู่ทิม อิสริโก" เกิดเมื่อวันที่ 16 มิถุนายน พ.ศ. 2422 ตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5 แห่งราชวงศ์จักรี) ที่บ้านหัวทุ่งตาบุตร ตำบลละหาร อำเภอบ้านค่าย จังหวัดระยอง ท่านเป็นหลานของหลวงปู่สังข์เฒ่า วัดเก๋งจีน ท่านได้อุปสมบทเมื่อวันที่ 7 มิถุนายน พ.ศ. 2449 มีพระครูขาว วัดทับมา เป็นพระอุปัชฌาย์ พระอาจารย์สิงห์ เป็นพระอนุสาวนาจารย์ พระอาจารย์เกตุ เป็นพระกรรมวาจาจารย์ ณ พัทธสีมาวัดละหารไร่ ได้รับฉายาว่า "อิสริโก" เมื่อบวชแล้วก็ได้ศึกษาวิทยาคมจากตำราของ "หลวงปู่สังข์เฒ่า" ศึกษาเพิ่มเติมทั้งจากฆราวาสและบรรพชิต ท่านได้ออกธุดงค์ไปหลายจังหวัด ต่อมาท่านได้รับการแต่งตั้งเป็นเจ้าอาวาส วัดละหารไร่ และได้รับพระราชทานสมณศักดิ์เป็น "พระครูภาวนาภิรัต" เมื่อวันที่ 5 ธันวาคม พ.ศ. 2507

มรณภาพ
------

หลวงปู่ทิม ท่านมรณภาพเมื่อวันที่ 16 ตุลาคม พ.ศ. 2518 ตรงกับรัชสมัยของ พระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 96 ปี นับพรรษาได้ 69 พรรษา มีพิธีพระราชทานเพลิงเมื่อวันที่ 6 มีนาคม พ.ศ. 2526 ณ วัดละหารไร่ อำเภอบ้านค่าย จังหวัดระยอง

พุทธสุภาษิต
-----------

* **ตํ เว ภทฺเทกรตฺโตติ** คนที่ขยัน วันแต่ละวันคือวันโชคดี
* **สติมโต สุเว เสยฺโย** คนมีสติ ย่อมดีขึ้นทุกวัน
* **น หิยติ สจฺจปรกฺกโม มุนิ** คนมีความรู้ บากบั่นและจริงจัง ย่อมไม่ตกต่ำ
* **สณฺหํ คิรํ อตฺถวตึ ปมุญเจ** ควรกล่าววาจาไพเราะ ที่มีประโยชน์
* **สมคฺคานํ ตโป สุโข** ความเพียรพยายามเพื่อสามัคคีกันให้เกิดความสุข
* **รกฺเขยฺยานาคตํ ภยํ** พึงป้องกันภัยที่ยังไม่มาถึง
* **อนาคตํ ปฏิกยิราถ กิจฺจํ** จงเตรียมการสำหรับอนาคตไว้ให้พร้อม
* **ผาตึ กยิรา อวิเหฐยํ ปรํ** ควรทำแต่ความเจริญ อย่าเบียดเบียนผู้อื่น

อ้างอิง
-------

1. ประวัติหลวงปู่ทิม อิสริโก วัดละหารไร่ เว็บอิทธิญาโณ เก็บถาวร 2013-08-22 ที่ เวย์แบ็กแมชชีน
2. หนังสือรวมสุดยอดพระคณาจารย์ทั้งหมด 180 พระองค์
3. ประวัติหลวงพ่อทิม อิสริโก เก็บถาวร 2011-09-01 ที่ เวย์แบ็กแมชชีน
4. หลวงปู่ทิม วัดละหารไร่
5. ประวัติหลวงปู่ทิม วัดละหารไร่
6. พระเครื่องหลวงปู่ทิม วัดละหารไร่ เก็บถาวร 2011-07-28 ที่ เวย์แบ็กแมชชีน
7. ประวัติหลวงปู่ทิม วัดละหารไร่[*ลิงก์เสีย*]

แหล่งข้อมูลอื่น
---------------

* ประวัติวัดละหารไร่
ปิญญาตา
**ปิญญาตา** (สเปน: *piñata*) เป็นภาชนะที่ทำจากกระดาษอัด ภาชนะเครื่องปั้นดินเผา หรือผ้า และตกแต่งพร้อมยัดไส้ด้วยของเล่นหรือลูกอม แล้วถูกตีให้แตกเพื่อเป็นส่วนหนึ่งของพิธีเฉลิมฉลอง ปิญญาตามักจะมีความเกี่ยวข้องมากที่สุดกับประเทศเม็กซิโก แต่ต้นกำเนิดจริง ๆ ของมันจะถือว่ามาจากประเทศจีน ความคิดเกี่ยวกับการทำลายภาชนะที่เต็มไปด้วยขนมลูกอมมาถึงยุโรปในคริสต์ศตวรรษที่ 14 ซึ่งชื่อภาษาอิตาลี "Pignatta" ได้ถูกเรียกเป็นครั้งแรก จากนั้นสเปนนำประเพณียุโรปไปยังเม็กซิโกแม้จะมีประเพณีที่คล้ายกันในมีโซอเมริกาก็ตาม ชาวอัซเตกมีประเพณีที่คล้ายคลึงกันเพื่อเป็นการให้เกียรติกับวันเกิดของเทพเจ้า Huitzilopochtli ในช่วงกลางเดือนธันวาคม ตามบันทึกในท้องถิ่น ประเพณีการตีปิญญาตาของเม็กซิโกเริ่มต้นขึ้นในเมือง Acolman ทางตอนเหนือของกรุงเม็กซิโก ซึ่งปิญญาตาได้ถูกนำมาใช้เพื่อคำถามและคำตอบที่ใช้ในการสอนถึงหลักการของศาสนาคริสต์พร้อมกับเป็นการทำพิธีให้กับเทพเจ้า Huitzilopochtli อีกด้วย ทุกวันนี้ปิญญาตายังคงเป็นส่วนหนึ่งของวัฒนธรรมเม็กซิกันและวัฒนธรรมของประเทศอื่น ๆ ในลาตินอเมริการวมไปถึงสหรัฐอเมริกาด้วย แต่ส่วนมากความสำคัญทางศาสนาของปิญญาตาได้หายไปจากครั้งโบราณกาลแล้ว
**เม็สเซอร์ชมิท เบเอ็ฟ 109** (เยอรมัน: *Messerschmitt Bf 109*) เป็นเครื่องบินขับไล่ของเยอรมันในสมัยสงครามโลกครั้งที่สอง ซึ่งระหว่างนั้นเป็นสันหลังของกองกำลังเครื่องบินขับไล่ของลุฟท์วัฟเฟอ เบเอ็ฟ109 ได้แสดงให้เห็นเป็นครั้งแรกในการปฏิบัติภารกิจในช่วงสงครามกลางเมืองสเปน ปี ค.ศ. 1937 และยังคงอยู่ในประจำการในช่วงอยู่ในช่วงเริ่มยุคเจ็ตเมื่อสงครามโลกครั้งที่สองยุติในปี ค.ศ. 1945 มันเป็นหนึ่งในเครื่องบินขับไล่ที่ล้ำหน้ามากที่สุดในยุคสมัยนั้น รวมถึงคุณสมบัติต่างๆ เช่น การก่อสร้างตัวถังแบบไร้โครง(Monocoque)ด้วยเหล็กทั้งหมด หลังคาปิด และฐานพับเก็บล้อลงจอด มันได้ขับเคลื่อนด้วยของเหลวระบายความร้อน เครื่องยนต์ของเครื่องบิน V12-กลับด้าน ตั้งแต่ปลายปี ค.ศ. 1941 เบเอ็ฟ109 ได้รับการเสริมอย่างต่อเนื่องโดยฟ็อคเคอ-วุล์ฟ เอ็ฟเว 190 มันได้ถูกเรียกโดยทั่วไปว่า **เม 109** บ่อยมากที่สุดโดยนักบินฝ่ายสัมพันธมิตรและแม้กระทั่งท่ามกลางเสืออากาศเยอรมันของพวกเขาเอง แม้ว่านี่จะไม่ใช่ชื่ออย่างเป็นทางการของเยอรมัน.

เบเอ็ฟ 109 ถูกออกแบบโดย วิลลี เม็สเซอร์ชมิท และโรแบร์ท ลุสเซอร์ ที่ทำงานในการอากาศยานบาวาเรีย (*Bayerische Flugzeugwerke*) ในช่วงต้นปลายปี ค.ศ. 1930 ในขณะที่ 109 ได้ถูกเข้าใจว่าเป็นเครื่องบินสกัดกั้น รุ่นต่อมาก็ได้รับการพัฒนาเพื่อตอบสนองภารกิจหลายอย่าง เช่น เครื่องบินทิ้งระเบิดคุ้มกัน เครื่องบินขับไล่-ทิ้งระเบิด เครื่องบินขับไล่กลางวัน กลางคืน และสภาพอากาศทุกชนิด เครื่องบินโจมตีภาคพื้นดินและเครื่องบินลาดตระเวน มันได้ถูกส่งมอบและปฏิบัติการโดยหลายรัฐในช่วงสงครามโลกครั้งที่สองและได้ประจำการอยู่ในหลายประเทศเป็นเวลาหลายปีหลังสงคราม เบเอ็ฟ109 เป็นเครื่องบินที่มีการผลิตที่มากที่สุดในประวัติศาสตร์ ด้วยจำนวนทั้งหมด 33,984 ลำที่ถูกผลิตขึ้นนับตั้งแต่ปี ค.ศ. 1936 ถึง เมษายน ค.ศ. 1945

คุณลักษณะ (เบเอ็ฟ 109จี6)
-------------------------

เบเอ็ฟ 109G6
* **ผู้สร้าง**: เม็สเซอร์ชมิท (ประเทศเยอรมนี)
* **ประเภท**: เครื่องบินขับไล่
* **เครื่องยนต์**: 1 × Daimler-Benz DB 605A-1
* **กางปีก**: 9.925 เมตร
* **ยาว**: 8.95 เมตร
* **สูง**: 2.6 เมตร
* **พื้นที่ปีก**: 16.05 ตารางเมตร
* **น้ำหนักเปล่า**: 2,247 กิโลกรัม
* **น้ำหนักวิ่งขึ้นสูงสุด**: 3,400 กิโลกรัม
* **อัตราเร็วสูงสุด**: 640 กิโลเมตร/ชั่วโมง ที่ระดับความสูง 6,300 เมตร
* **อัตราไต่**: 17 เมตร/ วินาที
* **รัศมีทำการรบ**: 850 กิโลเมตร
* **พิสัยบินไกลสุด**: 1,000 กิโลเมตร
* **อาวุธ**: ปืนใหญ่อากาศ MK 108 ขนาด 30 มม. 1 กระบอก / ปืนใหญ่อากาศ MG 151/20 ขนาด 20 มม. 2 กระบอก / ปืนกล MG 131 ขนาด 13 มม. 2 กระบอก

อ้างอิง
-------

1. 1 2  U.S. Strategic Bombing Survey, Aircraft Division Industry Report, Exhibit I – German Airplane Programs vs Actual Production.
2. ↑  Nowarra 1993, p. 189.
3. 1 2  Nowarra 1993, p. 189.
4. ↑  Green 1980, pp. 7, 13.
5. ↑  Wagner, Ray; Nowarra, Heinz (1971). *German Combat Planes: A Comprehensive Survey and History of the Development of German Military Aircraft from 1914 to 1945*. New York City: Doubleday & Company. p. 229.
6. ↑  Green 1980, pp. 7, 13.
***การล้อมเซวัสโตปอล*** เป็นภาพพาโนรามาที่วาดโดยฟรันซ์ รูโบ ศิลปินชาวรัสเซีย

ภาพวาดแสดงให้เห็นการโจมตีของฝ่ายสัมพันธมิตรต่อกองร้อยปืนใหญ่มาลาฮอฟ เมื่อวันที่ 6 (18) มิถุนายน ค.ศ. 1855 ระหว่างการล้อมเซวัสโตปอลในช่วงสงครามไครเมีย ซึ่งกองทหารอังกฤษและฝรั่งเศส 173,000 นายถูกกองทหารรัสเซีย 75,000 นายขับไล่ มีภาพวาดของปาเวล นาฮีมอฟ ดาชา พยาบาลชาวรัสเซียและ นีโคไล ปีโรกอฟ เขาวาดภาพนี้ระหว่าง ค.ศ. 1902 ถึง ค.ศ. 1904 ภาพวาดเปิดตัวในอาคารที่ออกแบบเป็นพิเศษใน ค.ศ. 1905 ซึ่งเป็นวันครบรอบ 50 ปีการล้อม ภาพวาดได้รับความเสียหายระหว่างการล้อมเซวัสโตปอลของเยอรมนี-โรมาเนียใน ค.ศ. 1942 และได้รับการบูรณะใหม่ในช่วงคริสต์ทศวรรษ 1950

การสร้าง
--------

รูโบเริ่มทำงานเกี่ยวกับภาพพาโนรามาใน ค.ศ. 1901 เมื่อมาถึงเมืองเซวัสโตปอล เขาศึกษาสถานที่ของการสู้รบและเอกสารทางประวัติศาสตร์ พูดคุยกับผู้เข้าร่วมและผู้เห็นเหตุการณ์ และสร้างภาพวาดเบื้องต้นในเซนต์ปีเตอส์เบิร์ก Shenhena Merten, Frosch และนักเรียน 20 คนจากวิทยาลัยวิจิตรศิลป์บาวาเรีย สร้างสรรค์ภาพวาดขนาดเต็มซึ่งมีความยาว 115 เมตร (377 ฟุต) และสูง 14 เมตร (46 ฟุต) ภาพวาดที่เสร็จสิ้นแล้วถูกส่งไปยังเซวัสโตปอลในฤดูร้อน ค.ศ. 1904 และเปิดเผยต่อสาธารณชนในวันที่ 14 พฤษภาคม ค.ศ. 1905 ซึ่งเป็นวันครบรอบ 50 ปีของการป้องกันเมือง ผู้เยี่ยมชมกลุ่มแรก ได้แก่ ทหารผ่านศึกชาวรัสเซียที่เคยร่วมรบในการล้อม

ค.ศ. 1942
---------

อาคารที่เก็บภาพพาโนรามาได้รับความเสียหายอย่างหนักระหว่างการล้อมเซวัสโตปอลใน ค.ศ. 1942 โดมของอาคารพังทลายลง และตัวภาพพาโนรามาเองก็ถูกไฟไหม้บางส่วน เมื่อสิ้นสุดการล้อม ทั้งธงสงครามของนาซีเยอรมันและธงชาติโรมาเนียถูกชักขึ้นบนโดมที่พังทลายของอาคาร

การอพยพภาพวาดเกิดขึ้นบนเรือลำสุดท้ายที่เดินทางออกจากเมืองเซวัสโตปอล นำโดยเรือพิฆาต *ทาชเคนต์* เรือต้านทานการโจมตีของเครื่องบินข้าศึกทั้งหมดได้ยิงเครื่องบินเยอรมันตก 2 ลำและไปถึงฐานที่โนโวรอสซีสค์ ทีมงานทั้งหมดสำหรับการทัพที่ไม่เคยมีมาก่อนนี้ได้รับเครื่องอิสริยาภรณ์และเหรียญรางวัล

ภาพวาด
------

*การล้อมเซวัสโตปอล (ค.ศ. 1854–1855)* โดยฟรันซ์ รูโบ

ระเบียงภาพ
----------

* พิพิธภัณฑ์การป้องกันเซวัสโตปอลซึ่งจัดแสดงภาพพาโนรามาพิพิธภัณฑ์การป้องกันเซวัสโตปอลซึ่งจัดแสดงภาพพาโนรามา

แหล่งที่มา
----------

* (ในภาษารัสเซีย) B M Rosseykin, *Panorama "Defense of Sevastopol".* Guide. Ed. Third, Add. - Simferopol, Krymizdat, 1960. 96.

อ้างอิง
-------

1. ↑  "Museum-panorama Battle of Borodino in Moscow", Geomerid.com
2. ↑  Mungo Melvin CB OBE, *Sevastopol’s Wars: Crimea from Potemkin to Putin*, Bloomsbury Publishing, 2017
3. ↑  Hounds Of The Red Fleet "Tashkent. Baku. Leningrad." P. Kachur, M. 2008. p.107-116.
**เจ้าฟ้าอภัย** เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ ภายหลังได้ทำสงครามแย่งชิงราชบัลลังก์กับกรมพระราชวังบวรสถานมงคล (สมเด็จพระเจ้าอยู่หัวบรมโกศ) ที่สุดกรมพระราชวังบวรสถานมงคลเป็นฝ่ายชนะ ทรงถูกสำเร็จโทษ

พระประวัติ
----------

เจ้าฟ้าอภัย เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ มีพระเชษฐภคินี พระเชษฐา พระอนุชาร่วมพระมารดา 6 พระองค์ คือ

* เจ้าฟ้าหญิงเทพ
* เจ้าฟ้าหญิงประทุม
* เจ้าฟ้านเรนทร กรมขุนสุเรนทรพิทักษ์
* เจ้าฟ้าอภัย
* เจ้าฟ้าปรเมศร์
* เจ้าฟ้าชายทับ

ในขณะที่สมเด็จพระสรรเพชญ์ที่ 9 ทรงพระประชวรหนักนั้น พระองค์ตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่าจึงทรงผนวช พระเจ้าท้ายสระจึงยกราชสมบัติให้แก่เจ้าฟ้าอภัย พระราชโอรสองค์รอง ภายหลังการเสด็จสวรรคตของสมเด็จพระสรรเพชญ์ที่ 9 จึงได้เกิดการสู้รบกันระหว่างกรมพระราชวังบวรสถานมงคลกับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับยกราชสมบัติให้แก่เจ้าฟ้าอภัย เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี

คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่า**พระมหาธรรมราชา** (แต่ในบัญชีพระนามเจ้านายว่า**พระเจ้าบรมราชา**) และสำเร็จโทษเจ้าฟ้าอภัย และ เจ้าฟ้าปรเมศร์

พงศาวลี
-------

| พงศาวลีของเจ้าฟ้าอภัย |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | 8. สมเด็จพระเพทราชา |   |
|   |
|   |   |   |   |   |   |   |   |
|
|   | 17. ท้าวศรีสัจจา (พระนมเปรม) |
|   |
|   |   |   |   |   |
|
|   | 4. สมเด็จพระเจ้าสุริเยนทราธิบดี |   |
|   |
|   |   |   |   |   |   |   |   |   |   |   |
|
|   | 18. พญาแสนหลวง |
|   |
|   |   |   |   |   |
|
|   | 9. นางกุสาวดี |   |
|   |
|   |   |   |   |   |   |   |   |
|
|
|
|
|
|   | 2. สมเด็จพระที่นั่งท้ายสระ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. สมเด็จพระพันวษา |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **เจ้าฟ้าอภัย** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. กรมหลวงราชานุรักษ์ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  ศิลปากร, กรม. พระราชพงศาวดารฉบับพระราชหัตถเลขา เล่ม 2. พิมพ์ครั้งที่ 9. กรุงเทพฯ : สำนักวรรณกรรมและประวัติศาสตร์ กรมศิลปากร, 2542
2. ↑  *พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น*, หน้า 550
3. ↑  *พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น*, หน้า 623
ภาพถ่ายตัวเองกับทหารแมนจู
ภาพถ่ายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัว
**จอห์น ทอมสัน** (อังกฤษ: John Thomson; 14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก 

เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง

อ้างอิง
-------

1. ↑  "John Thomson (photographer)". คลังข้อมูลเก่าเก็บจากแหล่งเดิมเมื่อ 2016-11-06. สืบค้นเมื่อ 2016-11-23.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **John Thomson**

* The photographs of John Thomson เก็บถาวร 2020-09-09 ที่ เวย์แบ็กแมชชีน at National Library of Scotland
* Photographs at The Victoria & Albert Museum
* Biography and photographs from the Wellcome Library เก็บถาวร 2014-05-19 ที่ เวย์แบ็กแมชชีน
* Photographs from an exhibition, 10 Chancery Lane Gallery เก็บถาวร 2006-04-29 ที่ เวย์แบ็กแมชชีน
* Street Life in London photographs and downloadable version of the book available through the LSE Digital Library